**ŠTVRTOK**

Dnes si pocvičíme naše ušká a začneme hneď zvukovými hádankami.  Úlohou detí je uhádnuť akému zvieratku vydávajúci zvuk patrí.

Pozn.: Rodičom odporúčam líšku, medveďa, jeleňa, ďateľa a diviaka, ale ak to deti bude baviť, kľudne si prejdite všetky zvieratá.

Link: <http://m.polovnickakomorahe.webnode.sk/polovnicke-signaly-a-videa/hlasy-nasich-zvierat/>

Ak deťúrence toto zvládli, prejdeme na hry viď nižšie. Nemusíte všetky, vyberte si z oboch cvičení aspoň jedno. Ak to deti baví, vyskúšajte si všetko. Poprosím poslať krátke videjko ☺

**Cvičenia sluchu**

1. Hráme hru „Odkiaľ to bolo?" Dieťa zavrie oči, dospelý/sestra/brat... zaklope alebo jemne udrie do nábytku, dverí, hračky.... a pýta sa: Odkiaľ to bolo? Ukáž mi, odkiaľ sa to ozvalo?

2. Hra „Čo to bolo?" Zašuštíme papierom, cinkneme lyžicou o tanier, buchneme kladivkom a pod. a pýtame sa dieťaťa: Čo to bolo?

3. V miestnosti schováme silnejšie tikajúci budík, necháme ho tikať alebo zvoniť a podľa zvuku ho dieťa hľadá. (tu sa to dá hrať aj s bombou z hry tik tak bum – o niečo náročnejšie, pretože je tam časový limit ☺)

**Cvičenia sluchového rozlišovania a sluchovej analýzy**


1. Položíme na stôl niekoľko predmetov (hračiek, predmetov dennej potreby a pod.) a vyslovíme prvú slabiku niektorého z nich. Dieťa má potom slovo doplniť. Napr. „Ktorá z vecí na stole sa začína na bá-?" Dieťa doplní: „Bábika". Podobne napr. pe-ro, zo-šit, ta-nier, ce-ruzka, no-žnice, ka-lendár a pod.

2. „Hádaj, ktoré slovo si myslím?" Povieme prvú slabiku slova, napr. „ka-" a dieťa háda a dopĺňa: ka-bát, ka-lendár, ka-čka, ka-marát. Uznávame každé správne doplnené slovo s danou začiatočnou slabikou. Neskôr môžeme túto hru obmeniť na hľadanie bližšie určenej konkrétnej veci, ktorú stručne popíšeme, napr. „Je to v tejto izbe, stojí to na stole, sú v tom kvety a začína sa to na vá-...". Dieťa doplní: „Váza". Atď.

Prikladám link na pieseň „padá sniežik bielučký“, deti sa môžu pesničku naučiť alebo len pozrieť - nie je povinné ☺

<https://www.youtube.com/watch?v=2PP3892TnsU>

text piesne:



Prikladám pracovné listy, ktoré si deti môžu poobede vypracovať. Pracovné listy poslať na mail poprosím.

Nájdi cestičku ku krmelcu a vyfarbi ju.





Prikladám aj klasické hádanky ☺,

Ryšavé jak líšky,  
skáču dolu z výšky  
a od stromu po strom,  
kormidlujú chvostom.  
**(VEVERIČKY)**

Má štyri dlhé nohy,  
niekedy aj dva krátke parohy.  
Má tiež krátky chvost,  
nabehá sa v lese dosť.  
**(SRNEC)**

Je to dravá šelma,  
ktorá v mene MED má.  
**(MEDVEĎ)**

Kto obchádza kurín, chlievy?  
Kto sa húskam líška?  
Je to zlodej prefíkaný,  
vlastným menom …  
**(LÍŠKA)**

Nikdy nešije,  
hoc s ihlami žije.  
**(JEŽ)**

Pyšný kráľ chodí v lese,  
na hlave strom si nesie.  
**(JELEŇ)**

Má sivý kožúšok

a v svorke žije.

Pri splne mesiaca

hlasno si vyje.

Čo je to?

**(VLK)**

Hustým lesom

čudo beží.

Chrochrá a ryje

aj keď sneží.

**(DIVIAK)**